Maavanem Kalle Küttis, kes nimetas noore naisvaimuliku asumist Tarvastu koguduse ette Haamerite-ajastu lõpuks, meenutas aega, mil ta aastakümneid tagasi Tarvastus noore koolmeistrina paljaks põles. Ja esimene, kes talle õhtul ihu- ja hingetoitu tõi, oli Harri Haamer poole koti kartulitega. Noorele diakonile soovis maavanem head kohanemist, sest ta teab omast käest, kui raskelt mulk võõrast vastu võtab.